
Περί απονομής συντάξεως και παροχής βοήθειας σε θύματα τρομο¬ 
κρατίας, τροποποιήαεως διατάξεων του Κώδικα Ποινικής Δικο¬ 
νομίας και άλλων διατάξεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1. 

Πλήρης ανικανότητα. 

1. Έμμισθοι ή άμισθοι δημόσιοι λειτουργοί και υπάλληλοι, πολιτικοί 
ή στρατιωτικοί, που καθίστανται πλήρως ανίκανοι για την εκτέλεση των 
καθηκόντων τους εξαιτίας ή εξ αφορμής τρομοκρατικής πράξης, που 
έγινε σε βάρος τους λόγω της ιδιότητάς τους, δικαιούνται, ανεξάρτητα 
από το βαθμό και τα έτη υπηρεσίας τους, συντάξεως από τον οικείο συ- 
νταξιοδοτικό φορέα που αντιστοιχεί στο καταληκτικό κλιμάκιο ή τον κα¬ 
ταληκτικό βαθμό του κλάδου που ανήκαν και μέχρι του οποίου θα εξε- 
λίσσοντο ως εν ενεργεία βάσει των διατάξεων που ίσχυαν κατά το χρόνο 
του παθήματος με πλήρη συντάξιμη υπηρεσία και πλήρες χρονοεπί¬ 
δομα. Το ίδιο ισχύει αν η τρομοκρατική πράξη έγινε σε βάρος προσώ¬ 
που, λόγω της προηγούμενης ιδιότητάς του ως έμμισθου ή άμισθου δη¬ 
μόσιου λειτουργού ή υπαλλήλου πολιτικού ή στρατιωτικού ή λόγω της 
κατά τη διάρκεια της ιδιότητάς του αυτής άσκησης των καθηκόντων 
του. 

Ως λειτουργοί και υπάλληλοι για την εφαρμογή του παρόντος θεω¬ 
ρούνται και οι υπουργοί, βουλευτές, δήμαρχοι, πρόεδροι κοινοτήτων, 
καθώς και τα μέλη των διοικητικών συμβουλίων και οι υπάλληλοι των 
νομικών προσώπων του δημόσιου τομέα και των τραπεζών. 

Οι διατάξεις της παρούσας παραγράφου εφαρμόζονται αναλόγως . 
στους δημοσιογράφους που είναι μέλη αναγνωρισμένων δημοσιογραφι¬ 
κών ενώσεων, στους εκδότες εφημερίδων και περιοδικών καθώς και σε 
όλα τα μέλη των Δ.Σ. δευτεροβάθμιων και τριτοβάθμιων συνδικαλιστι¬ 
κών οργανώσεων, εφόσον είναι ασφαλισμένοι. Για τους οπλίτες του 
στρατεύματος και όσους αντιστοιχούν προς αυτούς, καταληκτικός βαθ¬ 
μός θεωρείται ο του αρχιλοχία. Οι μη συνταξιοδοτούμενοι με μισθολο- 
γικό κλιμάκιο ή βαθμό δικαιούνται του ανώτατου ορίου σύνταξης που 
προβλέπεται για την κατηγορία τους. 

2. Η προηγούμενη παράγραφος εφαρμόζεται αναλόγως και για τη 
λήψη από τον παθόντα επικουρικής σύνταξης, μερίσματος ή βοηθήμα¬ 
τος, εφάπαξ ή περιοδικώς καταβαλλομένων από μετοχικά ταμεία ή τα¬ 
μεία επικουρικής ασφάλισης ή πρόνοιας που αντιστοιχεί στο βαθμό συ- 
νταξιοδότησης και με πλήρη ασφάλιση. 

3. Για την εφαρμογή του παρόντος ως πλήρης ανικανότητα θεωρεί¬ 
ται αυτή που ανέρχεται σε ποσοστό 67% και άνω. Το δικαίωμα για τη 
λήψη της κατά την προηγούμενη παράγραφο συντάξεως, μερίσματος ή 
βοηθήματος αρχίζει από της επομένης της λήξεως των τρίμηνων απο¬ 
δοχών ή της συνταξιοδοτήσεως και όπου δεν καταβάλλονται τρίμηνες 
αποδοχές ή προκειμένου για όσους έχουν εξέλθει της υπηρεσίας τους 
από την ημέρα που επήλθε η ανικανότητα. Για το ποσοστό της ανικανό¬ 
τητας και το χρόνο που επήλθε αποφαίνονται οι οικείες υγειονομικές 


επιτροπές, προκειμένου δε για συνταξιοδοτουμένους από το Δημόσιο η 
Ανώτατη Υγειονομική Επιτροπή του Στρατού (ΑΣ.ΐ.Ε). 

Άρθρο 2 

Συνταξιοδότηση οικογενειών. 

1. Αν από τρομοκρατική πράξη επήλθε ο θάνατος προσώπου κατά τα 
αναφερόμενα στην παράγραφο 1 του προηγούμενου άρθρου η χήρα του 
φονευθέντος καθώς και τα τέκνα του, σύμφώνα με τις γενικές διατάξεις 
του οικείου φορέα ή αν είναι ανίκανα, κατά τις κείμενες περί ανικάνων 
τέκνων διατάξεις εκάστου φορέα, δικαιούνται συντάξεως, μερίσματος ή 
περιοδικού βοηθήματος ίσων με αυτά που θα καταβάλλονταν στο φονευ- 
θέντα κατά τις διατάξεις του προηγούμενου άρθρου, αν είχε καταστεί 
από την τρομοκρατική πράξη τελείως ανίκανος για την εκτέλεση των 
καθηκόντων του ή της εργασίας του ή-για την άσκηση του επαγγέλμα¬ 
τος του. 

2. Για τη συνταξιοδότηση των μελών της πατρικής οικογένειας του 
φονευθέντος εφαρμόζονται οι εκάρτοτε ισχύουσες γενικές διατάξεις του 
οικείου φορέα συνταξιοδότησης, ως προς τη διαδικασία αναγνωρίσεως 
του συνταξιοδοτικού δικαιώματος. Η σύνταξη των μελών της οικογέ¬ 
νειας αυτής υπολογίζεται με βάρη το ποσό της συντάξεως που ορίζει το 
άρθρο 1 του παρόντος. 

3. Μετά το θάνατο του ρυνταξιοδοτηθέντος κατά τις διατάξεις του 
άρθρου 1 του παρόντος η χήρα του, καθώς και τα τέκνα του σύμφωνα με 
τις γενικές διατάξεις του οικείου φορέα, δικαιούνται να παίρνουν ολό¬ 
κληρη τη σύνταξη που θοϊ' έπαιρνε ο αποβιώσας, αν ζούσε. Για τα μέλη 
της πατρικής οικογένειας εφαρμόζονται αναλόγως οι διατάξεις της 
προηγούμενης παραγράφου. 

4. Κατά τα λοιπά εφαρμόζονται οι εκάστοτε ισχύουσες διατάξεις περί 
συνταξιοδοτήσεως του οικείου,φορέα, ιδίως ως προς την καταβολή του 
ποσού ιης συντάξεως μεταξύ περισσότερων δικαιούχων, το δικαίωμα 
συντάξεως αγάμων θηλέων τέκνων για το μετά τη συμπλήρωση του 
20ού έτους της .ηλικίας τους διάστημα, τα δικαιολογητικά συνταξιοδό- 
τησης, την τηρούμενη διαδικασία για την αναγνώριση του δικαιώματος, 
το χαρακτηρισμό των καταβαλλομένων συντάξεων ως πολεμικών, τη 
σύγχρονη καταβολή μισθού και σύνταξης και την εν γένει άσκηση του 
δικαιώματος." 

( 

ι Αρθρο 3 

Εφάπαξ βοήθημα λόγω θανάτου ή πλήρους 
’ > ανικανότητας του υπαλλήλου. 

1. Όσοι σνν-αξιοδοτούνται κατά τις διατάξεις της παραγράφου 1 του 
άρθρου 1 και ίων παραγράφων 1 και 2 του άρθρου 2 του παρόντος δι¬ 
καιούνται διηλάσιου,εφάπαξ βοηθήματος από τα οικεία ασφαλιστικά τα¬ 
μεία, εφ’όσον ο παθών από την τρομοκρατική πράξη ήταν ασφαλισμένος 
σε τέτοιο ταμείο. Το ποσό του βοηθήματος υπολογίζεται βάσει των απο¬ 
δοχών του μισθολογικού κλιμακίου ή του βαθμού,-που λαμβάνεται 
υπόψη γιαλόν καθορισμό της σύνταξης, καθώς και των ετών υπηρε¬ 
σίας, εργασίας ή ασκήσεως επαγγέλματος, που λαμβάνονται υπόψη για 
τον καθορισμό της συντάξεως, κατά τις διατάξεις του άρθρου 1. 

2. Αν 1 ο παθών ήταν ασφαλισμένος σε περισσότερα ταμεία για εφάπαξ 

βοήθημα, το δικαίωμα της προηγούμενης παραγράφου παρέχεται μόνο 
για ένα ταμείο, κατ’ επιλογή του δικαιούχου. 

Άρθρο 4 

Μερική ανικανότητα. 

1. Έμμισθοι ή άμισθοι δημόσιοι λειτουργοί και υπάλληλοι, πολιτικοί 
ή στρατιωτικοί, που καθίστανται διαρκώς μερικώς ανίκανοι εξαιτίας ή 
εξ αφορμής τρομοκρατικής πράξης και παραμένουν στην υπηρεσία τους 
ως ικανοί, δικαιούνται επιδόματος ανικανότητας σε ποσοστό επί του 
εκάστοτε βασικού μισθού του βαθμού ή του κλιμακίου τους ίσο με το πο¬ 
σοστό της ανικανότητάς τους. Το επίδο(1α αυτό καταβάλλεται και μετά 
τη συνταξιοδότησή τους, υπολογιζόμενο επί του βασικού μισθού του 
βαθμού ή του κλιμακίου, με βάση το οποίο κανονίζεται η σύνταξή τους. 
Όμοιου επιδόματος δικαιούνται και τα πρόσωπα που κατέστησαν διαρ¬ 
κώς μερικώς ανίκανα προς εργασία από τρομοκρατική πράξη που έγινε 
σε βάρος τους, λόγω της προηγούμενης ιδιότητάς τους ως δημόσιων 
λειτουργών ή υπαλλήλων, πολιτικών ή στρατιωτικών, ή λόγω της κατά 
τη διάρκεια της ιδιότητάς τους αυτής άσκησης των καθηκόντων τους. 
Οι διατάξεις των εδαφίων 3 και 4 της παραγράφου 1 του άρθρου 1 ισχύ¬ 
ουν και εν προκειμένω. 

2. Οι διατάξεις των παραγράφων 3 του άρθρου 1 και 4 του άρθρου 2 
του παρόντος ισχύουν αναλόγως και στην προκειμένη περίπτωση. 

Άρθρο 5 

Εφάπαξ βοήθημα λόγω θανάτου ή πλήρους 
ή μερικής α.Ικανότητας συζύγου ή τέκνων των υπαλλήλων. 

1. Αν σύζυγος ή τέκνα των αναφερομένων στην παρ. 1 του άρθρου 1 
του παρόντος προσώπων φονευθούν ή καταστούν πλήρως ανίκανοι για 
εργασία εξαιτίας ή εξ αφορμής τρομοκρατικής πράξεως σχετικής με την 
ιδιότητα του συζύγου ή.πατρός τους, χορηγείται από το Δημόσιο εφά¬ 
παξ βοήθημα, που ανέρχεται στο ποσό του εφάπαξ βοηθήματος, το 
οποίο δικαιούται ο λειτουργός ή υπάλληλος του κλάδου που φέρει τον 
καταληκτικό βαθμό και έχει πλήρη χρόνο ασφαλίσεως. 

2. Το βοήθημα αυτό καταβάλλεται: 

α) Στο σύζυγο ή τέκνο που κατέστη πλήρως ανίκανο για εργασία. 

β) Στον επιζώντα σύζυγο και τ« άγαμα τέκνα, κατ’ ισομοιρίαν, εάν 
πρόκειται για θάνατο συζύγου. 

γ) Στους γονείς και τα τυχόν απομένοντα άγαμα τέκνα, κατ’ ισομοι- 
ρίαν, εάν πρόκειται για θάνατο τέκνου 1 . Εάν δεν απομένουν αλλα τέκνα, 
το βοήθημα λαμβάνουν κατ’ ισομοιρίαν οι γονείς. 

3. Αν τα περιλαμβανόμενα στην πα|θ. 1 του παρόντος πρόσωπα κα¬ 
ταστούν διαρκώς μερικώς ανίκανα προ!; εργασία για τους αναφερομέ- 
νους στην ίδια παράγραφο λόγους, χορηγείται σ’ αυτούς προσοστό του 
προβλεπόμενου στην παράγραφο αυτήν εφάπαξ βοηθήματος ανάλογο 
με το ποσοστό της ανικανότητάς τους. 

4. Οι διατάξεις των παραγράφων 3 του άρθρου 1 και 4 του άρθρου 2 
του παρόντος εφαρμόζονται αναλόγως και στην. προκειμένη περίπτωση. 

Άρθρο 6 

Αποζημίωση παθόντων. 

Αν τα αναφερόμενα στην παρ. 1 του άρθρου 1 του παρόντος πρόσωπα· 
υποστούν υλικές ζημίες εξαιτίας ή εξ αφορμής τρομοκρατικής πράξης, 
που έγινε σε βάρος τους λόγω της ιδιότητάς τους, έχουν δικαίωμα ν’ 
αποζημιωθούν από το Δημόσιο. Αν το αντικείμενο που καταστράφηκε ή 
εβλάβη ήταν ασφαλισμένο, αξίωση αποζημιώσεως κατά του Δημοσίου 
υπάρχει μόνο για το επί πλέον της καταβληθείσης ασφαλιστικής αποζη¬ 
μιώσεως ποσό. Υποκατάσταση της ιδιωτικής ασφαλιστικής εταιρίας 
στα δικαιώματα του ασφαλισμένου για το καταβληθέν ποσό του ασφαλί- 
σματος αποκλείεται. 

Άρθρο 7 

Νοσηλεία και ιατροφαρμακευτική περίθαλψη. 

1. Το Δημόσιο καταβάλλει τα έξοδα ιατροφαρμακευτικής περίθαλ¬ 
ψης και νοσηλείας των εξαιτίας ή εξ αφορμής τρομοκρατικής πράξης 
τραυματισθέντων ως άνω προσώπων κατά το μέρος της δαπάνης που 
δεν καλύπτεται από τον οικείο φορέα κοινωνικής ασφάλισης. 

2. Φορείς κοινωνικής ασφάλισης και πάσης φύσεως ταμεία, που κατ 
εφαρμογή των διατάξεων του παρόντος κατέβαλαν συντάξεις, μερί¬ 
σματα ή βοηθήματα επί πλέον εκείνων που θα κατέβαλλαν κί?τά τις κοι¬ 
νές διατάξεις, έχουν δικαίωμα να ζητήσουν από το Δημόσιο την πλη¬ 
ρωμή του επί πλέον καταβληθέντος ποσού. Εάν όμως τα ασφιελισμένα 


θύματα είναι μέλη διοικητικών συμβουλίων ή υπάλληλοι τράπεζας, 
υποχρεούται για την πληρωμή του επί πλέον καταβληθέντος ποσού η 
τράπεζα. 

Άρθρο 8 

Για τη διαδικασία αναγνωρίσεως του συνταξιοδοτικού δικαιώματος 
εφαρμόζονται αναλόγως οι διατάξεις του Κώδικα Πολιτικών και Στρα¬ 
τιωτικών Συντάξεων ή οι διατάξεις των οικείων φορέων. 

Ως προς τη φύση της πράξεως αποφαίνεται το δικαστικό συμβούλιο 
ύστερα από ανάκριση που θα διεξαχθεί. 

Άρθρο 9 

Διατήρηση ευνοϊκότερων διατάξεων. 

Διατηρείται σε ισχύ κάθε τυχόν ευνοϊκότερη για τα θύματα τρομο¬ 
κρατικής πράξης διάταξη της κείμενης νομοθεσίας, γενική ή ειδική. 

Άρθρο 10 

Ευεργετήματα για τα παιδιά των θυμάτων της τρομοκράτίας. 

1. Τα τέκνά των φονευθέντων ή καταστάντων πλήρως ανικάνων για 
την εκτέλεση των καθηκόντων τους προσώπων που αναφέρονται στην 
παράγραφο 1 του άρθρου 1 του παρόντος: 

α) Μετεγγράφονται με αίτησή τους, εάν εισαχθούν σε ανώτατο εκπαι¬ 
δευτικό ίδρυμα ή τεχνολογικό εκπαιδευτικό ίδρυμα της χώρας με τις γε¬ 
νικές εισιτήριες εξετάσεις, στο ανώτατο εκπαιδευτικό ίδρυμα ή τεχνολο¬ 
γικό εκπαιδευτικό ίδρυμα που είναι πλησιέστερο στην οικογενειακή κα¬ 
τοικία τους, καθ’ υπέρβαση του εκάστοτε προβλεπόμενου αριθμού με- 
τεγγραφομένων. 

β) Μετεγγράφονται με αίτησή τους, εάν φοιτούν σε ανώτατο εκπαι¬ 
δευτικό ίδρυμα ή τεχνολογικό εκπαιδευτικό ίδρυμα της χώρας ή του 
εξωτερικού, στο αναφερόμενο στο προηγούμενο εδάφιο εκπαιδευτικό 
ίδρυμα, καθ’ υπέρβαση του εκάστοτε προβλεπόμενου αριθμού μετεγ- 
γραφομένων. 

γ) Γίνονται δεκτοί κατά προτίμηση, εάν είναι φοιτητές, στις φοιτητι¬ 
κές εστίας και λέσχες. 

2. Τα τέκνα των αναφερομένων στην προηγούμενη παράγραφο προ¬ 
σώπων προσλαμβάνονται στο Δημόσιο, στα νομικά πρόσωπα του δημό¬ 
σιου τομέα και στις τράπεζες καθ’ υπέρβαση του προβλεπομένου από 
την προκήρυξη του διαγωνισμού αριθμού, εάν επιτύχουν στο σχετικό 
διαγωνισμό και δεν περιλαμβάνονται στον αριθμό αυτόν. 

3. Για την αναγνώριση των ανωτέρω ευεργετημάτων απαιτείται η 
υποβολή από τους ενδιαφερομένους αντιγράφου πράξεως συνταξιοδότη- 
σης και πιστοποιητικού οικογενειακής κατάστασης. 

Άρθρο 11 

Αναπροσαρμογή συντάξεων, μερισμάτων και άλλων βοηθημάτων. 

1. Οι διατάξεις του νόμου αυτού εφαρμόζονται αναλόγως και για την 
αναπροσαρμογή των συντάξεων όσων κατέστησαν ανίκανοι από την ίδια 
αιτία από 24 Ιουλίου 1974 και μετά, καθώς και για τις οικογένειες 
όσων δολοφονήθηκαν. 

2. Η αναπροσαρμογή της σύνταξης γίνεται ύστερα από αίτηση του 
δικαιούχου στην αρμόδια υπηρεσία, τα δε οικονομικά αποτελέσματα αρ¬ 
χίζουν από την πρώτη του επόμενου της υποβολής της αιτήσεως μήνα. 

3. Η αναπροσαρμογή των επικουρικών συντάξεων, μερισμάτων ή 
βοηθημάτων, περιοδικών ή εφάπαξ, γίνεται ύστερα από αίτηση του δι¬ 
καιούχου στα οικεία ταμεία. Στην αίτηση πρέπει να επισυνάπτεται κυ¬ 
ρωμένο αντίγραφο της πράξης αναπροσαρμογής της σύνταξής. Η ανα¬ 
προσαρμογή γίνεται βάσει της αναπροσαρμοσμένης κύριας σύνταξης ή 
των αποδοχών που λήφθηκαν υπόψη για την αναπροσαρμογή της. 

4. Η αναπροσαρμογή των επικουρικών συντάξεων, μερισμάτων ή 
βοηθημάτων, περιοδικών ή εφάπαξ, γίνεται ύστερα από αίτηση του δι¬ 
καιούχου στα οικεία ταμεία. Στην αίτηση πρέπει να επισυνάπτεται κυ¬ 
ρωμένο αντίγραφο της πράξης αναπροσαρμογής της σύνταξης. Η ανα¬ 
προσαρμογή γίνεται βάσει της αναπροσαρμοσμένης κύριας σύνταξης ή 
των αποδοχών που λήφθηκαν υπόψη για την αναπροσαρμογή της. 

Άρθρο 12 

1. Η παράγραφος 5 του άρθρου 111 του Κώδικα Ποινικής Δικονο¬ 
μίας αντικαθίσταται ως εξής: 

«5. Τα κακουργήματα της πειρατείας και τα κακουργήματα κατά 
της ασφάλειας της σιδηροδρομικής ή υδάτινης συγκοινωνίας ή της αε- 

ροπλοΐας, που προβλέπονται στον ποινικό κώδικα ή σε ειδικούς ποινι¬ 
κούς νόμους, καθώς και τα συναφή με αυτά πλημμελήματα και κακουρ¬ 
γήματα, έστω και αν τα τελευταία τιμωρούνται βαρύτερα από τα ως 
άνω κύρια κακουργήματα.» 

2. Στο άρθρο 123 του Κώδικα Ποινικής Δικονομίας προστίθεται δεύ¬ 
τερη παράγραφος, που έχει ως εξής: 

«2. Για τα προβλεπόμενα στον ποινικό κώδικα ή σε ειδικούς ποινι¬ 
κούς νόμους εγκλήματα κατά της ασφαλείας της αεροπλοΐας και τα συ¬ 
ναφή προς αυτά πλημμελήματα και κακουργήματα, που διαπράχθηκαν 
στο εξωτερικό και τιμωρούνται στην Ελλάδα, αρμόδια είναι τα δικαστή¬ 
ρια και οι εισαγγελικές και ανακριτικές αρχές της πρωτεύουσας». 

3. Μετά την παράγραφο 2 του άρθρου 287 του Κώδικα Ποινικής Δι¬ 
κονομίας τίθεται παράγραφος με αριθμό 3, που έχει ως εξής: 

«3.0 χρόνος κράτησης εκζητουμένου ημεδαπού ή αλλοδαπού προς 
το σκοπό έκδοσης δεν συνυπολογίζεται για τη συμπλήρωση των ανωτά- 
των ορίων της προσωρινής κρατήσεως των προηγουμένων παραγρά¬ 
φων, αφαιρείται όμως σε περίπτωση καταδίκης από την ποινή που του 
επιβλήθηκε». 

4. Οι παράγραφοι 3 και 4 του ίδιου άρθρου λαμβάνουν αντιστοίχως 
τους αριθμούς 4 και 5. 

5. Μετά την παράγραφο 5 του ίδιου άρθρου τίθεται παράγραφος με 
αριθμό 6, που έχει ως εξής: 

«6. Κάθε αμφιβολία ή αντίρρηση σχετικά με τη συμπλήρωση των 
ανωτάτων ορίων της προσωρινής κράτησης των παρ. 1 και 2 του παρό¬ 
ντος επιλύεται από το αρμόδιο δικαστικό συμβούλιο της παρ. 2 του ίδιου 
άρθρου μετά από κλήτευση του κρατουμένου προ 48 ωρών. Κατά του 
βουλεύματος επιτρέπεται στον εισαγγελέα και στον κρατούμενο το έν¬ 
δικο μέσο της αναιρέσεως». 

6. Στο τελευταίο εδάφιο της παραγράφου 2 του άρθρου 327 του Κώ¬ 
δικα Ποινικής Δικονομίας προστίθεται η φράση «ή αν ο μάρτυρας κατοι¬ 
κεί ή διαμένει στην αλλοδαπή». 

7. Το τελευταίο εδάφιο της παραγράφου 3 του άρθρου 327 του Κώ¬ 
δικα Ποινικής Δικονομίας αντικαθίσταται ως εξής: 

«Η κλήτευση των μαρτύρων που προτείνονται μπορεί να γίνει το αρ¬ 
γότερο δύο ημέρες πριν από τη δικάσιμο και με τηλεγράφημα, οπότε 
επέχει θέση αποδεικτικού η βεβαίωση του υπαλλήλου του Ο.Τ.Ε., για 
την κατάθεσή του, που γράφεται κάτω από αντίγραφο του τηλεγραφή¬ 
ματος. Για την τήρηση της προθεσμίας των δύο ημερών λαμβάνεται 
υπόψη η ημερομηνία καταθέσεως του τηλεγραφήματος». 

8. Στο τέλος της παραγράφου 2 του άρθρου 452 του Κώδικα Ποινι¬ 
κής Δικονομίας προστίθεται εδάφιο, που έχει ως εξής: 

«Σε κάθε περίπτωση ο εκζητούμενος απολύεται, αν περάσουν δύο έτη 
από την ημέρα της συλλήψεώς του, η οποία προθεσμία δύναται να παρα- 
ταθεί με απόφαση του δικαστικού συμβουλίου κατά έξι ακόμη μήνες». 

9. Στο άρθρο 452 του Κώδικα Ποινικής Δικονομίας προστίθεται 
τρίτη παράγραφος, που έχει ως εξής: 

«3. Κάθε αμφιβολία ή αντίρρηση σχετικά με την κράτηση του εκζη¬ 
τουμένου επιλύεται από το αρμόδιο για την έκδοση συμβούλιο εφετών 
ύστερα από κλήτευσή του προ 24 ωρών. Κατά του βουλεύματος επιτρέ¬ 
πεται στον εισαγγελέα και στον εκζητούμενο το ένδικο μέσο της αναιρέ¬ 
σεως». 


Άρθρο 13 

1. Στο άρθρο 158 του ν. 1815/1988 προστίθεται τρίτη παράγρα- . 
φος, που έχει ως εξής: 

«3. Εκζητούμενος αλλοδαπός, του οποίου αποφασίζεται η μη έκδοση 
για να δικασθεί στην Ελλάδα, απολύεται των φυλακών ευθύς ως του 
επιδοθεί η σχετική απόφαση και πάντως το αργότερο εντός είκοσι ημε¬ 
ρών από της εκδόσεώς της, αν δεν εκδοθεί στο διάστημα αυτό ένταλμα 
συλλήψεώς ή προσωρινής κρατήσεώς του». 


2. Μετά το άρθρο 158 του ν. 1815/1988, προστίθεται άρθρο 158 
Α, που έχει ως εξής: 


«Άρθρο 158 Α 
(Διαδικασία) 

1. Στα κακουργήματα που αναφέρονται στο άρθρο 158 του παρό¬ 
ντος, η προθεσμία για απολογία του κατηγορουμένου στην ανάκριση δεν 
μπορεί να υπερβεί τις 48 ώρες. Η ανάκριση περατώνεται μέσα σε ένα 
μήνα, μπορεί όμως το συμβούλιο πλημμελειοδικών να παρατείνει την 
προθεσμία αυτή για έναν ακόμη μήνα, ύστερα από αίτηση του ανακριτή, 
που υποβάλλεται πριν απο τη λήξη της αρχικής προθεσμίας. Η εισα¬ 
γωγή των υποθέσεων αυτών στο ακροατήριο γίνεται με απευθείας 
κλήση, κατά τα οριζόμενα στα άρθρα 20 και 21 του ν. 663/1977. 

2. Για την εκδίκαση των πιο πάνω κακουργημάτων η κλήρωση των 
ποινικών συνθέσεων μπορεί να γίνει οποτεδήποτε, τουλάχιστον -όμως 
δέκα ημέρες πριν από τη δικάσιμο. Η κλήρωση γίνεται από το τριμελές 
ποινικό εφετείο του αρμόδιου δικαστηρίου, ακόμη και κατά τη διάρκεια 
των δικαστικών διακοπών, μεταξύ των δικαστών που υπηρετούν στο 
τμήμα όπου ορίσθηκε η δικάσιμος. Κατά τα λοιπά εφαρμόζονται οι δια¬ 
τάξεις του άρθρου 17 Β του ν. 1756/1988, που προσετέθη σ’ αυτόν με 
το άρθρο 5 του ν. 1868/1989. Στις υποθέσεις αυτές η προθεσμία κλη- 
τεύσεως του κατηγορουμένου και των μαρτύρων στο ακροατήριο είναι 
πέντε ημέρες πριν από τη δικάσιμο.» 

Άρθρο 14 

1. Η ισχύς του παρόντος νόμου αρχίζει από τη δημοσίευσή του στην 
Εφημερίδα της Κυβερνήσεως. Οι διατάξεις των άρθρων 1 έως και 12 
εφαρμόζονται αναδρομικώς από της 24ης Ιουλίου 1974, πλην των δια¬ 
τάξεων του άρθρου 11, που ισχύουν από της 1ης Ιουλίου 1990. 

2. Η αναγνωριζόμενη σύνταξη στους ίδιους τους δικαιούχους ή στις 
οικογένειές τους είναι πληρωτέα υπό τους περιορισμούς του άρθρου 60 
του π.δ. 1041/1979, όπως αντικαταστάθηκε με το άρθρο 18 παρ. 10 
του ν. 1489/1984, εκτός αν ορίζεται διαφορετικά στις οικείες διατά¬ 
ξεις. 

Παραγγέλλουμε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 11 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ' 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝ. ΚΑΝΕΛΛΟΠΟΥΛΟΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 

ΟΙΚΟΝΟΜΙΚΟΝ 

ΙΩ. ΠΑΛΑΙΟΚΡΑΣΣΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Β. ΚΟΝΤΟΓΙΑΝΝΟΠΟΥΛΟΣ 


ΕΘΝΙΚΗΣ ΑΜΥΝΑΣ 

ΙΩ. ΒΑΡΒΙΤΣΙΩΤΗΣ 

ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Μ. ΓΙΑΝΝΑΚΟΥ-ΚΟΥΤΣΙΚΟΥ 


ΑΝΑΠΛΗΡ. ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΠΑΥΛΙΔΗΣ 


Θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 11 Σεπτεμβρίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


\ ι 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνέται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

. Ν,Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

') 

» 

» 

» 

Α,Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















